ভোট চুরিতে রাহুলের দেখানো ব্রাজিলিয়ান মডেল কে? কী তার পরিচয়?

ওয়েব ডেস্ক: হরিয়ানার ভোটে ব্যপক কারচুপি হয়েছে (Haryana Election Vote Chori)। এই অভিযোগ তুলে বুধবার সাংবাদিক বৈঠকে বিজেপি ও নির্বাচন কমিশনকে তীব্র তুলোধনা করেন কংগ্রেস নেতা রাহুল গান্ধী (Rahul Gandhi)। সেইসময়ই ব্রাজিলের এক মডেলের ছবি দেখিয়ে সরব হন তিনি। রাহলের দাবি, ব্রাজিলের এই মডেলের ছবি ভোটার তালিকায় মোট ২২টি নামের সঙ্গে ব্যবহার করা হয়েছে। তারপরই বিতর্কের ঝড় ওঠে। এই পরিস্থিতিতে মুখ খুললেন সেই ‘রহস্যময়ী’।

সমাজমাধ্যমে একটি ভিডিও বার্তায় তিনি বলেন, “এ কী পাগলামো! ভারতের রাজনীতির সঙ্গে আমার কোনও সম্পর্ক নেই। আমার ছবি একটি স্টক ইমেজ প্ল্যাটফর্ম কিনেছিল। এরপর কোথায় তা ব্যবহার করা হয়েছে, তা আমি জানি না। আমি কখনও ভারতে যাইনি। আমি ব্রাজিলের একজন ডিজিটাল ইনফ্লুয়েন্সার এবং হেয়ারড্রেসার। আমি ভারতীয়দের ভালোবাসি।” তিনি বলেন, বহু ভারতীয় আমার ছবিতে কমেন্ট করছেন। ভারতীয় সংবাদমাধ্যমে আমার ছবি শেয়ার করা হচ্ছে। কিন্তু আমি স্পষ্ট করে বলতে চাই, ছবিটি আমার। কিন্তু ভারতের ভোটের সঙ্গে আমার কোনও সম্পর্ক নেই।”

আরও পড়ুন: হরিয়ানার ভোটার তালিকায় ব্রাজিলের মডেল, কীভাবে ভোট চুরি?

গতকাল অর্থ্যাৎ বুধবার ইন্দিরা ভবনে সাংবাদিক সম্মেলন করে বিজেপি ও কমিশনকে তুলোধনা রাহুল গান্ধীর। হরিয়ানায় ভোটার (Haryana Election Vote Chori) তালিকা তুলে ধরে একের পর এক অভিযোগ করেন রাহুল। তিনি দাবি করলেন, গত বছর হরিয়ানা বিধানসভা নির্বাচনে (Haryana Assembly Election) ২৫ লক্ষ ভোট চুরি হয়েছিল। রাহুলের এই দাবিতেই উঠে এসেছিল ব্রাজিলিয়ান মডেলের প্রসঙ্গ। তবে, লরিসার স্পষ্ট দাবি, তিনি কোনও মডেল নন। বহু ভারতীয় সাংবাদিক সাক্ষাৎকারের জন্য তাঁর সঙ্গে যোগাযোগ করছেন। তাঁকে ব্রাজিলের ‘রহস্যময়ী’ মডেল বলে অভিহিত করছেন।